நாடு சார்ந்த பலவித விஷயங்களை முன்வைத்த அதே நேரம் காங்கிரஸினுள் இருக்கும் பேதங்களையும் எதிர்த்தே இருக்கிறார். தனிமனித தாக்குதல்களற்ற காத்திரமான விமர்சனங்களை இன்முகத்துடனேயே வரவேற்றிருக்கிறார். கருத்து சுதந்திரத்திற்கும் காழ்புணர்ச்சிகளுக்கும் இடையில் இருக்கும் வேறுபாட்டையும் தர்க்கத்திற்குள்ளாக்கியிருக்கிறார். இந்நூலை மட்டுமே நேரு சார்ந்து வாசித்திருப்பதால் அவரை விமர்சனமின்றி என்னால் ஏற்றுக் கொள்ள முடிகிறது. தார்மீகமான அதே நேரம் அவருடைய கருத்து சார்ந்த காத்திரமான விமர்சனங்களை அணுகும் தருணத்தில் நேரு மீதிருக்கும் என் நன்னம்பிக்கை விமர்சனத்திற்கு மாற்றல் பெறலாம். இப்போதைக்கு ஏதோ ஒரு வகையில் நேரு எனக்கு ஆசானாகவே தெரிகிறார்.